[{"text_idx": "#000001", "text": "Retromania ac ailgylchu diwylliant pop, oes gormod?"}, {"text_idx": "#000002", "text": "Dyma un o fy hoff lyfrau o lynedd, Retromania gan Simon Reynolds. Tybed os oes unrhyw bobol Cymraeg eraill wedi ei darllen hefyd? Os oes gyda ti unrhyw ddiddordeb mewn diwylliant pop fel newyddiadurwr, DJ neu artist mae\u2019n hanfodol yn fy marn i."}, {"text_idx": "#000003", "text": "Mae\u2019r llyfr yn manylu ein obsesiwn gyda\u2019r oes pop a fu. Roedd wastad rhyw elfen o ddiddordeb mewn y gorffennol ond bellach mae lot mwy o enghreifftiau fel: bandiau yn ailffurfio, ail-creu neu ailgymysgu hen gerddoriaeth, ail-rhyddhau clasuron enwog a choll, artistiaid fel Duffy, Amy Winehouse, White Stripes, Girl Talk a Primal Scream ac amgueddfeydd pop o gwmpas y byd."}, {"text_idx": "#000004", "text": "Mae Reynolds hefyd yn awgrymu gwreiddiau\u2019r sefyllfa: argaeledd hen gerddoriaeth ar YouTube, Spotify ac MP3 (oedd ein 60au trwy\u2019r dosbarthu yn hytrach na\u2019r arddulliau cerddorol a genres newydd?), llwyddiant y diwydiant hanes pop fel busnes, gwahaniaethau gwleidyddol rhwng y 60au a nawr, hyd yn oed pethau fel diwedd Ras Ofod, diwedd moderniaeth a\u2019r golled diddordeb mewn \u2018Y Dyfodol\u2019 fel cysyniad (e.e. diffyg ffuglen wyddonol) neu golled gobaith mewn beth sydd ar y gweill yn gymdeithas yn gyffredinol."}, {"text_idx": "#000005", "text": "Beth sy\u2019n digwydd pan fydden ni wedi ailgylchu popeth o\u2019r gorffennol? Ydy\u2019r obsesiwn yn bygythiad i arloesi a seiniau newydd nawr? Oedd y 60au ac ati yn arbennig ac unigryw mewn ffordd? Fydd gobaith o ysbrydoliaeth newydd yn ein degawd, oes ffordd mas?"}, {"text_idx": "#000006", "text": "Dw i\u2019n bwriadu sgwennu cofnod neu dau neu tri ar Y Twll pan fyddi i\u2019n gallu ffurfio meddyliau. Prif ffocws Reynolds yw diwylliant a diwydiant Anglo-Americanaidd sydd wedi bod yn ddylanwadol iawn ar Gymru wrth gwrs. Heblaw darn am Andy Votel a so\u0302n bach am Welsh Rare Beat fel enghraifft does na ddim lot am Gymraeg yn uniongyrchol ond dw i\u2019n meddwl bod mewnwelediadau i ein cerddoriaeth hefyd, naill ail SRG, pop o Gymru neu pa bynnag categori ti eisiau ystyried. Felly gwnaf i drio awgrymu syniadau cynnar am ei pherthnasedd i ein pop hefyd."}, {"text_idx": "#000012", "text": "BTS yn dod a'u themau tywyll i bop De Corea"}, {"text_idx": "#000015", "text": "Pang! Antur cerddoriaeth Gruff Rhys"}]